《以邛竹杖寿程孟孺母》
明代·朱多炡

龙飞葛陂渚，鸠刻汉王宫。未若山中竹，天然林下风。

一枝供燕喜，万里自蚕丛。历尽峨嵋雪，深知节操同。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。